નવી દિલ્હીઃ કેન્દ્ર સરકાર આખા ભારતમાં કરદાતાઓ માટે સંપૂર્ણ ફેસલેસ અને નેમલેસ ઈ-એસેસમેન્ટની પ્રક્રિયા શરૂ કરવા જઈ રહી છે. 2018થી આ નવી સિસ્ટમને લાગુ પાડવામાં આવશે. આ મહત્વકાંક્ષી પ્રસ્તાવ અંગે રોડમેપ તૈયાર કરવા માટે સીબીડીટી (સેન્ટ્રલ બોર્ડ ઑફ ડિરેક્ટ ટેક્સીસ)એ મંગળવારે મીટીંગ કરી હતી. આ માટે 9 સભ્યોની કમિટી બનાવવામાં આવી છે. આ સમિતિ 28 ફેબ્રુઆરી 2018ના રોજ ઈન્કમ ટેક્સ ડિપાર્ટમેન્ટને પોતાનો રિપોર્ટ સોંપશે.